cyanic-selkie/wikianc huggingface dataset:
Panzer I
Desenvolvemento
A pesar das limitacións de man de obra e técnicas impostas ao exército alemán polo Tratado de Versalles, varios oficiais do Reichswehr estableceron un Estado Maior clandestino para estudar a primeira guerra mundial e desenvolver futuras estratexias e tácticas. Aínda que ao principio o concepto de carro de combate como arma de guerra móbil foi acollido con apatía, a industria alemá animouse en silecio a estudar o deseño destes vehículos, mentres levouse a cabo a cooperación silenciosa coa Unión Soviética. Houbo tamén cooperación militar a pequena escala con Suecia, como a estracción de datos técnicos que resultaron moi valiosos nos primeiros deseños de carros alemáns. Xa a comezos de 1926 varias compañías alemás, como Rheinmetall e Daimler-Benz, fabricaran un prototipo armado cun gran canón de 75mm (chamado Großtraktor, "gran tractor", para agochar o verdadeiro propósito do mesmo). Só dous anos despois as compañías alemás fabricaron prototipos do novo Leichttraktor ("tractor lixeiro"), armado con canóns de 37mm KwK L/45. O Großtraktor foi posteriormente posto en servizo durante un breve período de tempo coa División Panzer 1; o Leichttraktor estivo a proba ata o ano 1935.
American wire gauge
miniatura|Guía AWG. American wire gauge (AWG) tamén chamada Brown & Sharpe wire gauge, é un estándar norteamericano para a sección de cables eléctricos, de telecomunicacións e seccións redondas empregado dende 1857 nos Estados Unidos e o Canadá.
Henrique V de Inglaterra
Guerra dos Cen Anos e Agincourt
Esta foi a vitoria final de Henrique: en Agincourt (25 de outubro) capturou importantes nobres franceses, entre eles o mesmo duque de Orleans, primo do rei, que non será liberado do seu cativerio en Inglaterra ata 1440. Así mesmo, recuperou tres cuartas partes dos territorios que reclamaba.
Matrimonio
Pero, como hábil estadista que era, Henrique V decide unirse á dinastía real dos Valois por matrimonio, solicitando a man da xove princesa Catarina, a máis nova das seis fillas do rei Carlos VI e a raíña Isabel de Baviera.
Morte
Como a situación en Francia era convulsa e insegura, Henrique V decide regresar ó país galo a principios de 1422, deixando á súa esposa e fillo en Inglaterra. Non volvería a velos nunca máis.
República Turca do Norte de Chipre
O norte de Chipre esténdese desde o a punta da Península de Karpass no nordés ata a Baía de Morphou, Cabo Kormakitis e o seu punto máis occidental, o exclave de Kokkina no oeste. O seu punto máis meridional é a aldea de Louroujina. Unha zona desmilitarizada baixo o control das Nacións Unidas esténdese entre o norte de Chipre e o resto da illa e divide Nicosia, a cidade máis grande da illa e capital de ambos lados.
Os intentos de alcanzar unha solución á disputa de Chipre non tiveron éxito. O Exército turco mantén unha grande forza no norte de Chipre co apoio e aprobación do goberno da RTNC, mentres que a República de Chipre, a Unión Europea no seu conxunto e a comunidade internacional considérao como unha forza de ocupación. Esta presenza militar foi denunciada en varias resolucións do Consello de Seguridade das Nacións Unidas.
O norte de Chipre é unha república democrática semipresidencial, cun patrimonio cultural que incorpora diversas influencias e unha economía que está dominada polo sector servizos. A economía experimentou un crecemento durante os anos 2000 e 2010, co PNB per cápita máis que triplicado na década de 2000, pero está freada por un embargo internacional debido ao o peche oficial dos portos do norte de Chipre pola República de Chipre. O idioma oficial é o turco, cun dialecto local distinto que se fala. A gran maioría da poboación está formada por musulmáns sunitas, mentres que as actitudes relixiosas son na súa maioría moderadas e laicas. O norte de Chipre é un estado observador da ECO e da OCI baixo o título de "Estado turcochipriota", e de PACE baixo o título "Comunidade turcochipriota".
Operacións Militares Turcas
O 15 de xullo de 1974 efectúase na illa un golpe de estado contra o Goberno de Makarios. Este foi liderado por un grupo de militares gregos e grecochipriotas coa intención de revivir a ENOSIS. O mesmo contaba co apoio da denominada "Ditadura dos Coroneis" de Atenas (1967-1974).
Goberno e Política
Os nomeamentos dos presidentes e xuíces da Corte Suprema áchanse suxeitos á aprobación do Presidente da República.
Economía
A economía da República Turca do Norte de Chipre esta dominada polo sector servizos incluíndo o público, o comercial, o de turismo e educación cun máis pequeno de agricultura e manufactura liviá. Durante o período desde 1977 ao 2003, o Produto Bruto Interno creceu 37,5% a prezos constantes de 1977, alcanzando 10.177.1 millóns de Tl (US$ 1.283.7 millóns).
A economía opera sobre a base dun sistema de mercado aínda que continúa co problema do illamento dos turco-chipriotas, a falta de investimento público e privado, os altos custos de frete e a baixa dispoñibilidade de man de obra cualificada. A pesar desas limitacións, a economía exhibe un alto rendemento nos últimos anos cun crecemento do 9,6% en 2004 e do 11,4% en 2003. O ingreso per-capita case se duplicou en 2004 (US$7.350) con respecto a 2002 (US$4.409). Este crecemento foi alentado pola relativa estabilidade da Lira Turca, o emprego duns 5000 turco-chipriotas no sur de Chipre, onde os salarios son significativamente altos, e o boom nos sectores de educación e construción. No 2003, o sector servizos representou case 2/3 partes do PBI, a industria o 11,6 %, a agricultura 10,6% e a construción 10,1%.
O norte de Chipre tamén busca a diversidade de mercados polo que actualmente vende case a metade das súas exportacións ao Medio Oriente. A balanza comercial continua deficitaria pero é compensada fundamentalmente polo turismo, axuda estranxeira, préstamos (principalmente de Turquía), ingreso de capitais e ingresos provenientes dos traballadores na parte greco-chipriota da illa, nas bases soberanas británicas e das Nacións Unidas.
Educación
Está dada polas seguintes institucións:
Poboación
Excepto por algúns maronitas, na área de Kormakiti (Koruçam), ao extremo oeste das alturas de Kyrenia, e de varios centos de Greco-chipriotas na península de Karpas, os habitantes da República Turca do Norte de Chipre son turco-chipriotas, descendentes dos turcos que se instalaron na illa logo da conquista do Imperio Otomán de 1571. Con esta conquista, a composición étnica e cultural da illa cambiou drasticamente.
Alonso Mancebo
Alonso Mancebo foi un rexedor do concello de Pontedeume no século XVI. A súa dona, Catalina Torquemada deixou no seu testamento en 1548 todos os seus bens ao seu marido, mais impón a condición de que se respectasen as catro capelanías na capela que fundaran, e que o sobrante do destinado a tal fin fora para casar orfos e vestir pobres.
Feliformes
Árbore filoxenética dos feliformes
‎
Hugo Campagnaro
Hugo Armando Campagnaro, máis coñecido como Hugo Campagnaro, nado en Córdoba, Arxentina, o 27 de xuño de 1980, é un futbolista profesional que xoga como defensa central para o Delfino Pescara 1936 da Serie B italiana e na.
O Seixo, Soutullo, A Laracha
O Seixo é un lugar da parroquia de Soutullo no concello coruñés da Laracha na comarca de Bergantiños. Tiña 23 habitantes no ano 2009 segundo datos do Instituto Nacional de Estadística, dos cales eran 10 homes e 13 mulleres.
Falcón borní
Distribución
Presente na costa central e oriental do Mediterráneo. Tamén na península Arábiga e África.
Decagrama
Este sistema de escritura musical é moi utilizado en instrumentos como o piano ou a arpa, entre outros.
Trofeo Catalunya Internacional
thumb|300px|A selección catalá recibindo o trofeo conquistado en [[2010 ante Honduras.]] O Trofeo Catalunya Internacional foi un torneo amigable de fútbol que organizaba a Federación Catalá de Fútbol e que enfrontaba á Selección de Cataluña con outro combinado internacional. Foi creado en 2009 e disputáronse cinco edicións.
Gagauzia
Gagauzia (en gagauz: Gagauziya; en romanés: Găgăuzia; en ruso: Гагаузия, Gagauziya) é unha rexión autónoma de Moldavia. O nome oficial é Unidade Territorial Autónoma de Gagauzia (en romanés: Unitate teritorială autonomă Găgăuzia).
Imperio ruso
Coa excepción dunha independencia de facto de cinco días no inverno de 1906, cando un levantamento campesiño declarou unha república autónoma de Comrat, os gagauz foron gobernados polo Imperio ruso (1812-1917), Romanía (1918-1940 e 1941-1944), a Unión Soviética (1940-1941 e 1944-1991) e Moldavia (1917-1918 e 1991 até o de agora).
Economía
A base da economía gagauza é a agricultura, especialmente a viticultura. As maiores exportacións son o viño, aceite de xirasol, bebidas sen alcol, la, coiro e téxtiles. Hai 12 zonas de viñedos que procesan máis de 400.000 toneladas anuais. As fábricas, repartidas por toda a rexión, procesan proudtos destinados á exportación.
O Seixo, Vilaño, A Laracha
O Seixo é un lugar da parroquia de Vilaño no concello coruñés da Laracha na comarca de Bergantiños. Tiña 8 habitantes no ano 2009 segundo datos do Instituto Nacional de Estadística, dos cales eran 5 homes e 3 mulleres.
Villamol
Villamol é un concello español da provincia de León (Castela e León). A súa poboación é de 188 habitantes (INE 2011).
Falcón sacre
Reprodución
O niño adoita localizarse nas árbores ou en rochas. A posta é de 4-5 ovos, sendo chocados uns 30 días. Os polos permanecen no niño uns 45 días
Ricardo Álvarez
Ricardo Álvarez pode referirse a:
Naria
É mencionada un par de veces en inscrición atopadas pertencentes á era galo-romana. Unha delas, unha pedra altar de Cressier, lese ''Nariae Novsantiae T. Frontin. Hibernvs V.S.L.M'', que significa: "A Naria Nousantia, Titus Frontinius Hibernus de bo grado e con razón cumpriu a súa promesa". O epíteto 'Nousantia' é tamén descoñecido. A outra inscrición está na base dunha estatua. Nesa inscrición lese Deae Nariae Reg(io) Arvre(nsis) Cvr(ante) Feroc(e) L(iberto).
A Arnosa, Vilalonga, Sanxenxo
A Arnosa é un lugar da parroquia de Vilalonga do concello de Sanxenxo (Pontevedra). Segundo o IGE, tiña 142 habitantes en 2016 (71 mulleres e 71 homes), o que representa un descenso continuado respecto ó ano 2009, cando tiña 159 veciños, e 2004, cando eran 170.
Paulo IV, papa
Traxectoria
En 1527, tralo Saqueo de Roma, a orde dos Teatinos foi trasladada a Venecia, pero Caraffa foi retido en Roma por Clemente VII, que lle encomendou a tarefa de participar nunha comisión de nove membros creada para a reforma da corte papal e que publicou o Consilium de emendanda Ecclesia (Ditame sobre a reforma da Igrexa).
En 1536 foi nomeado cardeal de título de San Pancracio polo papa Paulo III. Tamén foi nomeado arcebispo de Nápoles, e se lle encomendou a reorganización da Inquisición italiana, para o que creou a Congregación do Santo Oficio. En 1542 foi nomeado Inquisidor xeral, cargo que ocupou ata a súa elección como papa.
Relación con España
Asimilada a dura lección, Paulo IV apartouse dos asuntos políticos e desistiu de continuar anteriores accións bélicas, movido ademais polo feito de que, o 3 de abril de 1559, se firmaba a paz de Cateau-Cambrésis entre Filipe II e Henrique II, co que se daban por concluídas as guerras italianas entre os respectivos países. Con todo, tanto o retirado emperador Carlos, como o seu fillo Filipe, foron obxecto de senllos anatemas papais ó seren excomungados por Paulo IV.
Río, Piñeira, Ribadeo
No lugar atópase Castro de Fornelo.
El Clamor de Galicia (Lugo)
Historia e características
Apareceu en xuño de 1878. Estaba dirixido por Román García Blanes. Entre os seus redactores figuraron José Rodríguez Mourelo e José Abraira de la Torre. Cesou a súa publicación en setembro de 1879.
Terceiro Templo de Xerusalén
Desde a destrución do segundo templo de Xerusalén no ano 70 dC, os xudeus rezaron para que Deus permitise a reconstrución do terceiro templo. Esta oración foi parte da tradicional oración que os xudeus realizan tres veces ao día. A pesar de seguir sen contruirse, a idea e o desexo dun terceiro templo é sacra para o xudaísmo, sobre todo para o xudaísmo ortodoxo, como un lugar de culto non realizado. No Tanakh, os profetas piden a súa construción para que sexa construído na era mesiánica.
Papel no xudaísmo ortodoxo
O xudaísmo ortodoxo cre na reconstrución dun terceiro templo e na continuación do culto sacrificial, aínda que hai desacordo ao redor de como debería levar a cabo a reconstrución ou a que tipo de culto dedicaríase. As autoridades ortodoxas cren polo xeral que a reconstrución debe ter lugar en era do Mesías xudeu á man da divina providencia, aínda que hai unha postura minoritaria que, seguindo a opinión de Maimónides, manteñen que os xudeus deberían esforzarse na reconstrución do mesmo sempre que sexa posible. As autoridades ortodoxas predín a continuación do tradicional sistema de sacrificios, pero algunhas algunhas autoridades non están de acordo. Tradicionalmente, sempre se supuxo que se renovaría o antigo sistema de sacrificios, segundo as regras do Levítico e o Talmud. Esta crenza está moi arraigada na liturxia ortodoxa. Cada rezo da liturxia ortodoxa contén unha oración para a restauración do templo e a continuación do culto sacrificial, habendo ademais cada día unha recitación para os sacrificios do día xunto cos salmos que os levitas cantarían devandito día.
A posición aceptada por practicamente todos os xudeus ortodoxos é que os sacrificios serán totalmente renovados no Templo. Aínda que Maimónides na súa primeira obra "Guía de perplexos" dixo que Deus deliberadamente fixera que os xudeus pasasen dos sacrificios á oración, xa que a oración é unha forma de culto superior, no seu libro definitivo, o "Mishné Torá", establece que no terceiro Templo terán lugar sacrificios de animais, dando ademais detalles de como se levarían a cabo. Algúns atribúen ao rabino Abraham Isaac Kook, primeiro rabino xefe da comunidade xudía en Palestina, a opinión de que non serán renovados os sacrificios de animais. Cabe sinalar que a opinión do rabino Kook sobre os rituais do templo son ás veces malinterpretados
Aceite de citronela
miniatura|240px|Aceite de citronela O aceite de citronela é un dos aceites esenciais obtidos das follas e talos de diferentes especies do xénero Cymbopogon (especialmente a herba limoeira). O óleo utilízase amplamente como unha fonte de substancias perfumíferas, tales como citronelal, citronelol e xeraniol. Estes produtos químicos atopan aplicación na produción de xabóns, perfumaría, cosmética e recendos de todo o mundo.
Audrey Tautou
Carreira cinematográfica
En 2005, traballou na súa primeira produción de Hollywood, xunto con Tom Hanks, para rodar a adaptación cinematográfica de The Da Vinci Code, na que interpreta a criptóloga Sophie Neveu. Porén, malia desta incursión no cine americano, a súa base de traballo segue a estar no seu país de orixe. Traballou con Gal Elmaleh en ‘’Hors de prix’’ en 2006. En 2009 estreou un filme sobre a vida de Coco Chanel, Coco, da rebeldía á lenda de Chanel, na que da vida á deseñadora.
Finisterre (Pontevedra)
Historia e características
Foi o primeiro periódico no que se publicaron textos en galego despois da Guerra Civil, ademais de recuperar poemas inéditos de Rosalía de Castro, Eduardo Pondal, Marcial Valladares e Alberto Camino, na sección titulada "Oro viejo".
Fosfoglicerato mutase
Deficiencia
Nos humanos o xene PGAM2 que codifica a forma muscular deste encima está localizado no brazo curto do cromosoma 7 (o tipo b está codificado no cromosoma 10). A disfunción na actividade da fosfoglicerato mutase é un trastorno xenético autosómico recesivo raro, cuxos síntomas van desde leves a moderados, non é mortal e pode contrarrestarse con cambios no estilo de vida. Preséntase como unha miopatía metabólica e é un dos moitos tipos de síndromes que antes se denominaban distrtofias musculares.
Monitor forma de onda
Vertical
Unha batería de filtros pasa baixos e pasa banda permítennos ver os diferentes sinais que compoñen o sinal de vídeo, en particular a luminancia e a crominancia así como a realización dalgunha medida concreta. Compleméntase cun sistema de restauración do compoñente de continua que poida portar o sinal. miniatura|300px|Instrumento combinado con MFO e vectoscopio.
Illa da Juventud
Historia
Na actualidade Illa da Juventud está considerada como municipio especial, cunha poboación aproximada de 79.000 habitantes. A actividade económica baséase fundamentalmente na agricultura, principalmente cítricos; na extracción de mármore; a pesca; e a cerámica tanto utilitaria como artística. As súas principais atraccións turísticas son o Centro Internacional de Mergullo no Hotel Colony, e Cayo Longo do Sur.
Pentagrama
dereita
Cebra
Especies
Hai tres especies e moitas subespecies. As poboacións de cebras varían moito, e as relacións e status taxonómicos de moitas das subespecies son pouco claros. Por outro lado, convén recordar que a palabra "cebra" non representa unha realidade dende o punto de vista evolutivo, senón que agrupa artificialmente tres especies en función dun carácter (a pel a raias) que non é derivado, senón primitivo. As raias aparecen tamén en maior ou menor medida nas patas e lombo dos asnos e cabalos salvaxes, e se manifestan máis fortemente nos híbridos, aínda que entre os proxenitores non haxa ningunha cebra de por medio (caso das mulas), evidenciando que a presenza de raias é un carácter antigo dentro do xénero Equus e non un derivado propio dun subgrupo dentro deste. As cebras, simplemente, foron un paso máis alá no desenvolvemento dunhas raias que xa posuían, mentres que os cabalos e asnos tenderon a perdelas ou enmascaralas. Aínda que a taxonomía das cebras segue sendo dubidosa, certos estudos como o de Debra K. Bennett (publicado baixo o expresivo título As raias non fan á cebra) indican que a cebra de planicie e a de Grévy son especies irmás, pero que a cebra de montaña está máis emparentada co cabalo que con estas. Dentro dos équidos actuais, o grupo tradicional formado polos asnos africanos e asiáticos sería o único cunha historia evolutiva detrás que o ratifica.
Aristarco de Samos
Distancia Terra Sol
A pesar dos erros nos seus cálculos, o máis salientable foi que no século III a. C. fose quen de calcular as distancias entre a Terra, a Lúa, e o Sol, e os seus respectivos diámetros, baseándose en observacións astronómicas ou experimentais, (o que tamén mostra o seu profundo coñecemento das eclipses) abrindo o camiño para que outros astrónomos, como Tolomeo ou Arquímedes, volveran a facer os mesmos cálculos cos seus propios datos experimentais, e nos permitisen coñecer a distancias entre o Sol, a Lúa, e a Terra, e os seus diámetros, aquí radica a xenialidade de Aristarco.
Herba limoeira
thumb|240px|Detalle das follas. thumb|240px|Vista da mata. thumb|240px|Pronta para a venda. thumb|240px|No seu hábitat.
Nome común
En galego coñécese como herba limoeira. En castelán hierba limón ou limoncillo; en inglés lemongrass; en portugués recibe o nome de erva-príncipe (en Portugal) e capim-limão (no Brasil); en francés chámaselle citronnell, de aí vén o nome galego da esencia ou aceite tirado da planta: a citronela.
Benito Prieto Coussent
Benito Prieto Coussent, nado en Ribadeo o 6 de xuño de 1907, e finado en Granada o 3 de febreiro de 2001, foi un pintor, debuxante e escultor galego.
Dixestión
Dixestión e absorción de lípidos
Os triglicéridos son os principais lípidos da dieta. Despois da súa emulsión con sales biliares son atacados polas lipases orixinando ácidos graxos e glicerol, pero unha porción non se dixire totalmente e queda en forma de monoglicéridos, diglicéridos e triglicéridos inalterados.
Dixestión e absorción de ácidos nucleicos
Os ácidos nucleicos sofren o ataque sucesivo das nucleases pancreáticas, nucleotidases intestinais e nucleosidases intestinais, que os hidrolizan en monosacáridos (pentosas), fosfato, purinas e pirimidinas, que se poden absorber.
Cavidade oral
O bólo alimenticio pasa á farinxe e é tragado, o cal está controlado por un mecanismo reflexo.
O pH na dixestión
A dixestión é un proceso complexo, controlado por diversos factores. O pH ten un papel crucial no funcionamento normal do tracto dixestivo. Na boca, farinxe e esófago, o pH é tipicamente de 6-8, é dicir, próximo á neutralidade, lixeiramente ácido ou básico. A saliva controla o pH nesta rexión do tracto dixestivo. A maioría dos encimas dixestivos son moi sensibles ao pH; por exemplo a amilase salivar, que inicia a dixestión dos carbohidratos na boca, inactívase rapidamente no estómago inactívase polos pHs ácidos que hai aloí. Polo contrario, os encimas estomacais están activos a pH ácido, e os do intestino delgado actúan a pHs máis altos (neutros), o que está garantido pola secreción de bicarbonato por parte do páncreas. O tecido da mucosa intestinal é alcalino, de aproximadamente 8,5, o que permite que a absorción se produza nun ambiente alcalino suave.
Pine Bluff
Pine Bluff é a capital do condado de Jefferson en Arcansas (Estados Unidos). A cidade tiña unha poboación de 49.083 habitantes segundo o censo de 2010. Localízase na sección sueste do estado, no delta de Arcansas á beira do río Arcansas, a súa topografía é plana, cun gran número de regatos e bayous nos seus arredores. A maior parte da poboación é afroamericana.
Abavides, Trasmiras
Patrimonio
A igrexa parroquial conserva algúns restos do románico, pero a maior parte da construción é de feitura barroca, trala reforma levada a cabo entre 1688 e 1728. As pedras da construción medieval foron aproveitadas no muro do camposanto. No seu interior destaca o retablo maior, feito en 1773 por Gregorio Álvarez de Araujo e restaurado no 2004.
Hong Kong nos Xogos Olímpicos
Hong Kong participou por vez primeira nos Xogos Olímpicos en 1952, daquela como unha colonia británica, e dende entón competiu en cada edición dos Xogos de Verán, agás en 1980 cando participou nun boicot liderado polos Estados Unidos. Hong Kong tamén participou nos Xogos Olímpicos de Inverno dende 2002.
Quagga
A dispoñibilidade de ADN en perfectas condicións fai posible a teórica resurrección do quagga por medio da clonación. Porén, non se ten realizado ningún experimento neste sentido, pero si a formación de "novos" quaggas a partir de cebras de planicie do Parque Nacional Etosha de Namibia mediante un proceso de cría selectiva que potencie as calidades máis afíns ó extinto quagga en cada xeración. O chamado Proxecto Quagga comezou a traballar neste sentido en 1987 con nove cebras procedentes de Etosha, elixidas entre 205 candidatas. O proxecto está en marcha dende entón en Vrolijkheid, preto de Robertson, Suráfrica.
Galería de imaxes da comarca de Ourense
miniatura|dereita|250px|Comarca de Ourense
Generalitat de Cataluña
A Deputación do Xeneral
Nas Cortes de 1358-1359 celebradas en Barcelona, Vilafranca del Penedès e Cervera, as Cortes designaron doce deputados con atribucións executivas en materia fiscal, así como uns "oíntes de contas" que controlaban a administración baixo a autoridade do que está considerado como primeiro presidente da Generalitat, Berenguer de Cruïlles.
Experimento de Miller e Urey
Outros experimentos posteriores
O experimento de Miller e Urey inspirou moitos outros. En 1961, Joan Oró encontrou que a base nitroxenada adenina podía obterse a partir de cianuro de hidróxeno (HCN) e amoníaco en solución acuosa. O seu experimento produce unha gran cantidade de adenina, cuxas moléculas se poden obter a partir de 5 moléculas de HCN. Tamén se poden formar moitos aminoácidos a partir do HCN e amoníaco nas condicións do experimento. Outros experimentos feitos posteriormente mostraron que se podían obter as outras bases nitroxenadas dos ácidos nucleicos simulando a química prebiótica nunha atmosfera redutora.
Outros investigadores estudaron a fotólise ultravioleta do vapor de auga mesturado con monóxido de carbono. Atoparon que se formaban na mestura de reacción varios alcohois, aldehidos e ácidos orgánicos.
A atmosfera terrestre inicial
Resultados máis recentes poden cuestionar estas conclusións. A Universidade de Waterloo e a Universidade de Colorado realizaron simulacións en 2005 que indicaban que a atmosfera da Terra primitiva puido conter ata un 40 % de hidróxeno, o que sería un ambiente moito máis favorable para a formación de moléculas orgánicas prebióticas. Baseándose en estimacións revisadas da temperatura das capas superiores da atmosfera, o escape do hidróxeno da atmosfera terrestre ao espazo puido ter lugar a só un 1 % da velocidade que previamente se cría. Un dos investigadores, Owen Toon afirma: "Neste novo escenario, os compostos orgánicos poden producirse eficientemente na atmosfera primitiva, o que nos leva de novo ao concepto de sopa rica en compostos orgánicos no océano... Creo que este estudo fai que os experimentos de Miller e outros sexan relevantes outra vez". Os cálculos da emisión de gases usando un modelo condrítico para a Terra primitiva complementaron os resultados das universidades de Waterloo/Colorado no sentido de restablecer a importancia do experimento de Miller e Urey.
Martin Perl
Martin Lewis Perl, nado o 24 de xuño de 1927 en Nova York e finado o 30 de setembro de 2014, é un físico estadounidense, gañador en 1995 do Premio Nobel de Física polo descubrimento do tauón.
Arqueocina
Sulfolobicinas
As arqueocinas producidas por Sulfolobus son completamente diferentes das halocinas, xa que a súa actividade está predominantemente asociada coas células e non co sobrenadante. Ata o momento, o espectro de actividade das sulfolobicinas parece estar restrinxido a outros membros das Sulfolobales: a sulfolobicina inhibe a S. solfataricus P1, S. shibatae B12, e a seis cepas non produtoras de S. islandicus. A actividade parece ser arqueocida pero non arqueolítica. Identificáronse dous xenes implicados na produción de sulfolobicinas en S. acidocaldarius e S. tokodaii. As sulfolobicinas representan unha nova clase de proteínas antimicrobianas.
Francisco Zagala
Traxectoria
miniatura|300px|Visita da [[Isabel de Borbón e Borbón|Infanta Isabel ás Ruínas de San Domingos, en 1906, foto de Zagala.]] Adquiriu a súa formación fotográfica en Madrid, pero arredor de 1880 estableceuse nun estudio fotográfico en Pontevedra. Foi un dos primeiros fotógrafos españois, que substituíron os estranxeiros establecidos a mediados do século XIX.
O castelo encantado
Trama
O castelo encantado que se menciona no propio título atópase nunha eira localizada na zona suroeste de Inglaterra, coñecida como West Country, que é descrita a través dos ollos de tres irmáns, chamados Gerald, James e Kathleen, quen o descobren mentres exploran durante as súas vacacións, tras o remate do curso escolar. O lago, arboredos e estatuas de mármore, con torres brancas e torres ao lonxe, crean un ambiente de conto de fadas, e alí, no medio do labirinto que forma o roseiral, os pícaros atopan unha princesa de conto de fadas dormente, quen lles fala polo miúdo da maxia que contén o castelo, amosándolles os tesouros deste, entre os cales se inclúe un anel, o anel de invisibilidade. Mais axiña os cativos han descubrir que o anel ten outros moitos poderes.
Centristas de Ourense
Historia
No congreso extraordinario de Centristas de Ourense en marzo de 1984, acordouse por unanimidade a integración, por fusión, en Coalición Galega. Na mesa deste congreso, ademais do presidente e o secretario xeral anteriormente nomeados, aparecían: Victorino Nuñez Rodríguez, presidente da Deputación de Ourense, Senén Bernárdez Álvarez, senador e deputado da Cámara galega, Aurelio Miras Portugal, deputado provincial, e Manuel Vázquez Outeiriño (alcalde da Merca) en representación dos alcaldes da provincia.
Cayambe
O topónimo Cayambe pode referirse a:
Urbano VIII, papa
Urbano VIII (abril 1568 – 29 de xullo de 1644), nome Maffeo Barberini, foi Papa desde 1623 a 1644.
De nobre ascendencia florentina, era doutor en dereito, exercendo os cargos eclesiásticos de arcebispo de Nazaret e de Spoleto, nuncio papal en Francia e cardeal.
Estación de La Encina
Historia
Inicialmente, ao construírse as liñas do ferrocarril que unían Madrid con Alacant e Valencia (1858), en La Encina as únicas instalacións ferroviarias existentes eran, ademais da bifurcación das liñas de Madrid a Alacant (propiedade de MZA) e de Madrid a Valencia (AVT), un apartadoiro para cada compañía e unha casa de garda; xa que nese momento toda a actividade desenvolvíase na estación de Almansa, lugar onde se realizaban as ligazóns entre ambas as liñas.
Caracol de Quimper
Distribución
Foi en 1817 cando un naturalista se interesou por primeira vez polo caracol de Quimper. Os primeiros espécimes do caracol foron recollidos na área de Quimper, sendo enviados ao Barón André de Férussac quen, en 1821, describiu á especie baixo o nome de Helix quimperiana. Durante décadas, malacólogos e naturalistas seguiron traballando para establece-la súa distribución. Inicialmente foi descuberto na Bretaña, máis adiantes en España en 1855 e no País Vasco Francés en 1853, sendo coñecida a súa distribución xa a finais do século XIX.
Reis dos Países Baixos
O rei dos Países Baixos é o xefe de Estado dos Países Baixos, que son unha monarquía independente dende o 16 de marzo de 1815. Os monarcas neerlandeses son da Casa de Orange-Nassau.
Francisca Aguirre
Traxectoria
A súa poesía foi traducida ao inglés, francés, italiano, portugués e valenciano. O seu primeiro poemario foi Ítaca, publicado en 1971, co que gañou o Premio de poesía Leopoldo Panero. Desde entón, e coa excepción da década de 1980, a autora continuou publicando a súa obra de maneira ininterrompida, como se pode comprobar na relación da súa obra.
Estación de Lisboa-Santa Apolónia
Da estación parten os principais trens internacionais de longa distancia ao estranxeiro (con destinos como París e Madrid), os trens nacionais de alta velocidade ao norte de Portugal, os trens rexionais e os trens de proximidade.
Fokker Dr.I
O Fokker Dr.I Dreidecker (triplano) foi un caza da primeira guerra mundial fabricado por Fokker-Flugzeugwerke. O Dr.I foi moi utilizado na primavera de 1918. Fíxose coñecido per ser o avión co cal Manfred von Richthofen obtivo as súas derradeiras 19 vitorias, e no cal morreu o 21 de abril de 1918.
Trasmiras, Trasmiras
San Xoán de Trasmiras é unha parroquia do concello de Trasmiras na provincia de Ourense. No ano 2022 tiña 313 habitantes, dos cales 153 eran homes e 160 mulleres.
Twitter
Twitter en galego
En 2021 gañou o XII Premio Rosalía de Castro de Lingua da Deputación da Coruña.
Volcán Cayambe
Cayambe é un volcán do Ecuador, situado entre as provincias de Pichincha e Napo-Pastaza, con 5.842 m de altitude.
Monsieur Periné
Monsieur Periné  é un grupo de música colombiano formado no 2008 en Cali. A súa proposta musical mestura xéneros de música latina con elementos europeos. Está formado por Catalina García na voz; David González no contrabaixo, Nicolás Junca na guitarra, Santiago Prieto toca o charango, o violín e a guitarra, Camilo Parra dos ventos (frauta, clarinete, melódica), Miguel Guerra na percusión e Daniel Chebaír na batería.
Praga
Século XX e actualidade
No mes de setembro de 2000 as protestas de contra a globalización durante o cumio do Fondo Monetario Internacional e o Banco Mundial derivaron nunha serie de liortas urbanas contra a policía. Máis de 15.000 manifestantes participaron nunha das maiores protestas contra a globalización e o capitalismo da historia. En agosto de 2002 o río Moldava desbordouse cun caudal superior aos 5.100 m³/s causando graves danos na cidade. Necesitáronse dous anos para recuperarse. Praga presentou a súa candidatura para albergar os Xogos Olímpicos de 2016, aínda que non chegou a ser unha das catro aspirantes finais. Debido ao baixo apoio político, en xuño de 2009 cancelaríase a candidatura para os Xogos Olímpicos de 2020.
Goberno local
esquerda|150px|miniatura|O alcade [[Zdeněk Hřib.]] Comforme coa lei da Cidade de Praga, a Cámara Municipal de Praga está integrada por entre 55 e 70 membros. Son 63 os concelleiros elixidos polos cidadáns, que escollen aos seus representantes cada catro anos. A Asemblea Municipal reúnese unha vez ao mes, sempre e cando non sexa preciso convocar ningunha reunión extraordinaria, estas sesións están abertas a todo aquel que queira asistir, así como as actas, dispoñibles para todo aquel que as queira ler. Esta institución establece comités que actúan como órganos de asesoramento das distintas áreas para as que son designados. a Asemblea Municipal toma decisións sobre tódolos asuntos importantes que afectan á cidade, así como propón proxectos de lei no parlamento e aproba os presupostos da cidade, ámbolos dous debatidos previamente polos distintos distritos da cidade; a Asemblea Municipal tamén outorga premios aos cidadáns destacados. A Asemblea Municipal elixe ao alcalde, que nomea e destitúe, de acordo co Ministro do Interior; o alcalde da cidade é tamén é o representante de Praga no exterior e leva a oficina do gobernador rexional, sempre que a lei non dicte o contrario. Dende novembro de 2018, o alcalde de Praga é o membro do Partido Pirata Checo Zdeněk Hřib.
Economía
A distribución sectorial da cidade segue unha marcada tendencia cara ao sector terciario. En 2006 o 82% do valor engadido creado na cidade pertencía ao sector servizos. No outro lado da balanza é o sector industrial, o que posúe un peso significativamente inferior ao do resto do país. Outro sector que medrou durante a primeira década do século XXI é a construción, con máis dun 50% de incremento entre 2001 e 2006 en termos de valor das casas construídas.
Museos
Outros museos destacados son o Museo Alfons Mucha que recolle máis 100 obras e obxectos relacionados co autor checo, o Museo Franz Kafka que posúe as primeiras edicións dos seus libros, así como correspondencia persoal e audiovisuais do escritor, ou o Museo do Xoguete, que se atopa no castelo de Praga, entre outros.
Música
miniatura|275px|Vista aérea do [[Rudolfinum, inmoble que alberga unha gran sala de concertos.]] Praga ten unha longa historia musical. A que fora unha das capitais culturais de Europa nos séculos XVIII e XIX conserva a súa tradición musical.
Na cidade organízanse, durante todo o ano, concertos de música clásica. As contornas son variadas, dende antigas igrexas a fermosos auditorios como a Sala Smetana, sede da Orquestra Sinfónica de Praga, situada nun edificio Art Nouveau en Republiky 5, o Palacio da Cultura e a sala Dvorak (no Rudolfinum, Praza Jan Palach), sede da Orquestra Filharmónica Checa situado nun edifico neoclásico onde se celebra a inauguración e clausura, sobre todo, do famoso Festival Internacional da Primavera de Praga entre o 12 de maio e os primeiros días de xuño. Os concertos tamén se celebran regularmente na Galería Nacional do Castelo de Praga, nos xardíns, ao pé do Castelo e no Museo Nacional, na praza de Venceslau. Os concertos na Vila Bertramka en Mozartova 169, Smichov, adoitan ter a Mozart e os seus contemporáneos como protagonistas.
Arquitectura
No século XVIII imponse o clasicismo francés e na segunda metade do século XIX pásase a un estilo persoal checo promovido polos compoñentes da coñecida como Xeración do Teatro Nacional como se pode observar na Casa dos Artistas e no Teatro Nacional. Este estilo propio desenvólvese intensamente coa Feira conmemorativa do país en 1891 que dá como froitos o Pavillón en ferro fundido que mandou construír o Príncipe Hanavsky, o Palacio Industrial de Holesovice e o Miradoiro do Outeiro. Xa no século XX pásase ao modernismo cuxas principais mostras son a Casa Municipal, o Hotel Europa, o Palacio de Exposicións e a casa de Ginger e Fred.
Transporte aéreo
O antigo aeroporto de Praga atópase no suburbio de Kbely. Dende a segunda guerra mundial emprégase exclusivamente para voos militares. Existen outros dous pequenos aeroportos en Praga, adicados a voos domésticos ou como clubs aéreos, son os de Letňany e Tocna.
Transporte terrestre
Praga ten 180 liñas de autobuses diúrnos e 16 nocturnos, con 2.510 paradas en total. O primeiro autobús urbano comezou a circular en 1908, pero por diversos problemas técnicos o seu uso foi suspendido ata 1925 cando volveu funcionar. A día de hoxe é empregado por máis de 300 millóns de pasaxeiros anualmente.
Contaminación
Praga é a cidade con maior nivel de contaminación acústica da República Checa, a principal causa do aumento do nivel de ruído é o incremento do tráfico na cidade, a pesar de que se están a crear vías de circunvalación que está previsto liberen de trafico algúns sectores do centro da cidade, e a pesar da construción de novos tuneles que non evitan que o ruído siga a medrar. Os niveis de ruído son medidos na cidade mediante o sistema IOŽIP en oito sitios distintos dende 1984 ata o 2000, así como outras obaservacións realizadas polo Hygienická služba (Servizo de Hixiene) dentro dun programa nacional do Státní ústav Zdravotní (Instituto Estatal de Saúde). A recente creación de Mapas de Ruído, actualizados cada cinco anos, axuda á toma de decisións para adoptar medidas para combater este problema.
Cidades irmandadas
A cidade de Praga está irmandada coas seguintes cidades:
Pobo quimbaya
Os quimbaya son unha etnia e cultura indíxena colombiana famosa pola súa produción de pezas de ouro de alta calidade e beleza. Cara o 1530 estaban organizados na chamada federación quimbaya, centrada arredor da cidade de Chinchiná. Esta federación opuxo unha forte resistencia armada ós españois, e malia a súa derrota, continuaron existindo até o 1700, cando desapareceron como grupo recoñecible.
David Rochela
Comezos e Fabril
Despois de xogar varios anos na canteira do As Pontes, da súa vila natal, entrou en 2003 no equipo infantil do Deportivo da Coruña, con 13 anos. Subiu polas distintas categorías do club, e en abril de 2008 debutou co Fabril da man de Tito Ramallo na Segunda División B, nun partido contra o Fuerteventura, no que caeu lesionado pouco despois de comezar. Na tempada 2008/09 foi titular en case todos os partidos do filial, acompañado na defensa por Diego Seoane, Del Castillo e Juanan. Con todo, o equipo acabou descendendo a Terceira División.
Gregorio XIV, papa
Gregorio XIV (en latín Gregorius XIV, en italiano Gregorio XIV), nado co nome de Niccolò Sfondrati en Somma (Lombardía) o 11 de febreiro de 1535 e finado en Roma o 16 de outubro de 1591, foi un relixioso italiano, elixido papa o 5 de decembro de 1590.
Rami Jaffee
Carreira
En setembro do ano 2000, a banda foise outra vez de xira para promocionar o seu terceiro álbum Breach, publicado o 10 de outubro do 2000. Os mellores momentos da xira incluíron concertos coma abreconcertos de veteráns coma Tom Petty and the Heartbreakers e The Who. A xira de Breach rematou o 22 de setembro do 2001 en Noblesville, Indiana.
Actualidade
Rami segue traballando para numerosos artistas e produtores, e ademais atopou tempo para crear cancións para varios videoxogos.
Tamén toca a miúdo con varios artistas de Los Angeles, unha ou varias veces á semana, en sitios coma o Hotel Cafe.
Luís I de Portugal
Traxectoria
Luís era un home culto, afeccionado a escribir poesía. Con todo, non posuía capacidades políticas, xa que se viu coroado trala morte dos seus dous irmáns Pedro e Fernando en 1861 como consecuencia dunha epidemia de cólera. O reinado de Luís caracterizouse por unha serie de cambios de goberno, formados en diversas ocasións polos liberais e outras polos conservadores. Durante o seu goberno, Portugal devaluouse en relación con outros países europeos en termos de educación, política, estabilidade, progreso tecnolóxico e estabilidade económica. En temas coloniais, a baía de Delagoa confirmouse como posesión portuguesa en 1875 mentres que as actividades belgas no Congo negaban a Portugal un terreo entre Angola e Mozambique.
Volcán da Serreta
A erupción de maio e xuño de 1867
O 31 de maio a violencia do tremor era tal que as poboacións organizaron unha procesión na que transportaban as coroas do Divino Espírito Santo, que, partindo dos Altares, se dirixiu para o oeste, incorporando as do Raminho. Igual cortexo organizouse nas Doce Ribeiras e na Serreta, dirixíndose tamén para oeste. Reunido o pobo no lugar sobranceiro á Ponta do Raminho (onde hoxe está o miradoiro e o altar que asinala o acontecemento), celebrouse misa campal. Poucas horas despois rebentou o volcán no mar fronte ao local, desaparecendo o tremor. Unha carta do Gobernador Civil de Angra para o seu conxénere da Horta fai un relato sucinto da erupción:
A erupción de 1998/1999
Os clastos emitidos son na realidade grandes balóns de lava, con por veces máis de 3 m de lonxitude, con formas que varían do case esférico ao elipsoidal, que debido ao seu contido en gas son máis leves que a auga, o que os forza a subir en dirección á superficie do océano. Cando a diferenza entre a presión interna e externa se inverten, os “balóns” rebentan, liberando os gases contidos no seu interior e xerando, debido ao contacto da rocha en fusión no seu interior coa auga do mar, grandes columnas de vapor. Algúns clastos permanecían en flutuación á superficie durante algúns minutos, até que o arrefecemento diferencial os fixese estalar, permitindo a entrada de auga que ao se vaporizar os facía explotar.
Fernán Peres de Andrade
Co nome de Fernán Peres de Andrade houbo catro nobres medievais galegos da casa de Andrade:
Toulouse Business School
Descrición
A escola, cunha rede de 35.000 antigos alumnos en 75 países e un claustro de mestres internacional e plurilingüe, recibe anualmente ao redor de 4.300 estudantes procedentes de 75 nacionalidades.
Bergamoteira
En alimentación
O aceite esencial tirado da tona desta froita agre úsase coma aromatizante das variedades de té Earl Grey e Lady Grey, e en confeitaría. Unha empresa denominada Caffé Sicilia sita en Noto, Siracusa, Sicilia, produce unha marmelada usando este froito como o seu principal ingrediente. Tamén se usa en Grecia como conserva, feita coa pela da bergamota fervida en almibre.
Como esencia
A tona da bergamota úsase tamén aromaterapia para tratar as depresións e coma axuda para as dixestións. miniatura|Bergamotas (froitos da bergamoteira).
Volcán Qualibou
O volcán Qualibou está situado moi cerca da cidade de Soufriere, ao leste de Santa Lucía, un pequeno país localizado ao norte de Venezuela e Trinidad e Tobago e ao sur da Martinica, en augas do Mar Caribe. A palabra Qualibou significa "lugar de morte" no idioma dos amerindios caribes e nese lugar os arauacos adoraban a Yokaho, o seu deus do lume. No século XVIII algunhas compañías fabricantes de mistos e pólvora instaláronse na área para aproveitar os seus depósitos de xofre.
Antergos
Lanzamentos
A primeira imaxe ISO de Cinnarch publicouse xullo de 2012 en SourceForge. Antergos é unha distribución de actualización continua, ou "rolling release". A última edición principal foi a 17.4. Pódense destacar como principais edicións as seguintes:
Eucalipto vermello
Descrición
O eucalipto vermello ten a capacidade de perder as pólas de súpeto grazas á súa madeira crebadiza e para aforrar auga.
Usos
Este eucalipto destaca pola súa madeira avermellada, oscilando entre rosa suave a encarnado negro dependendo da idade. É moi crebadiza e xeralmente de gran cruzado, facendo o traballo manual difícil. Tradicionalmente usouse para aplicacións de resistencia coma trabes e postes. Máis recentemente para moblaxe fina pola súa espectacular cor avermellada profunda e típicas figuras no sámago. Necesita coidadosa selección para a facer máis forte aos cambios de humidade. É densa (900 kg/m3), moi dura, admite bo brillo. Por suposto que todo aínda mellora con madeira estacionada e idosa.
Ken Stott
Kenneth Campbell "Ken" Stott, nado o 19 de outubro de 1954 en Edimburgo, é un actor escocés.
Vila de Rei, Trasmiras
Vila de Rei é unha parroquia do concello de Trasmiras na provincia de Ourense. No ano 2022 tiña 136 habitantes, dos cales 73 eran homes e 63 mulleres.
A Gándara, Torás, A Laracha
A Gándara é un lugar da parroquia de Torás no concello coruñés da Laracha na comarca de Bergantiños. Tiña 21 habitantes no ano 2009 segundo datos do Instituto Nacional de Estadística, dos cales eran 12 homes e 9 mulleres.
Manuel II de Portugal
Traxectoria
O novo rei tivo que salvar a posición da Casa de Bragança forzando á dimisión do primeiro ministro João Franco e de todo o gabinete en 1908. Declaráronse eleccións libres nas que os republicanos e os socialistas tiveron cerca de 14 %. A revolución iniciouse o 4 de outubro de 1910 e Manuel fuxiu a Xibraltar con toda a familia real.
Reino de Essex
Poboación e localidades
Londinium, que na época imperial chegou a ter preto de trinta mil habitantes, fora declinando no baixo imperio e coa chegada dos saxóns no século V gran parte da cidade estaba deshabitada e os seus edificios maioritariamente en ruínas. A cidade romana, situada no que hoxe é a City de Londres, non foi utilizada polos saxóns, nas que só mantiveron unha fortaleza militar coñecida como Lundenburh, da palabra saxoa burh, castelo, fortificación. Con todo fixeron un novo asentamento 2 km ao oeste, no que hoxe é o Strand e Covent Garden que chamaron Lundenwic, da palabra saxoa wic, mercado, posto mercantil. Non parece con todo que Lundenburh fose totalmente abandonada, xa que cando se establece o Bispado de Londres no 604, toma a súa sede na igrexa de San Paulo situada dentro da muralla. Co dominio merciano de Middlesex, a cidade recuperou aos poucos a súa actividade da época romana xa que se converteu no principal porto do Reino de Mercia.
As escavacións arqueolóxicas iniciadas no século XX na zona sur do reino, como a aldea de Mucingae (Mucking), a cabana de Chadwell-St-Mary, ou a tumba real de Pritevelae (Prittlewell), dannos unha idea da vida e costumes de Essex durante o período anglosaxón, na zona que perece ser, constituía o corazón do reino. As penínsulas costeiras, cos seus bos prados e pasteiros, para a gandaría e a agricultura; e os bosques do oeste coas súas aldeas dedicadas á silvicultura e a caza.
Século VI. Dominio de Kent
A colonozación saxoa de Essex deuse pacificamente ao longo de todo o século VI, o territorio despoboado ao longo dos séculos IV e V era un bo lugar, cos seus bosques e marismas, para o tipo de asentamento ao que estaban afeitos os clans saxóns e non supuxo loitas nin anfrentamientos cos poucos habitantes britanos que puidesen quedar na zona. É probábel que Eormenric de Kent, fose quen comezará a forxar o Reino de Essex, e algunhas teorías apuntan a que Æscwine (nome de orixe xuta) podería ser nomeado por el como rexente dos territorios ao norte do Támese. O fillo de Eormerico, Aethelberht de Kent, continuou coa hexemonia do reino xuto sobre os seus veciños, a relación con Essex aumentou cando a súa irmá Ricula (ou Ricola) casou con Sledd, supostamente fillo de Æscwine, que sobe ao trono cara ao 587. Aínda que os coñecementos sobre o reinado do saxón son escasos, a supremacia do bretwalda xuto sobre todo o sueste da illa está comprobado por diversas fontes. De Sledd téñense poucas referencias históricas, só a súa mención en varias xenealoxías, pero a maioría dos autores apuntan a que seguramente foi el o primeiro rei de Essex. O sucesor de Sledd, Saeberht de Essex, é coñecido pola crónica da Misión gregoriana que levou a Agostiño de Canterbury a evanxelizar aos pagáns británicos enviados polo Papa Gregorio I Magno no 597. A conversión do rei de Kent estendeu a misión aos territorios nos que exercía o seu dominio, entre eles o Reino de Essex, ao que neses momentos pertencía a rexión de Middlesex e Londres onde estaba a capital do reino. Deste xeito Agostiño no 604 ordenou bispo de Londres a Melito de Canterbury (Mellitus ou San Melitón), un dos membros da misión, sendo este último o encargado de evanxelizar aos saxóns. Beda narra a conversión do rei Saeberht na súa Historia Ecclesiastica gentis Anglorum, igualmente nas ASC (Anglo-Saxon Chronicles), na entrada do ano 604 fálase deste episodio. A pesar da mención ao rei saxón é Aethelberht de Kent o que continuaba exercendo o mando, como demostra un charter no cal garante terras a Melito, bispo de Londres, para fundar un mosteiro en Tillincgeham (Tilligham, Essex).